
Pašvaldības ēkas patvertnes Gaujas ielā 33A, Ādažos, Ādažu nov., LV-2164 elektroapgādes (iekšējie tīkli) projektēšana un autoruzraudzība

Tehniskajā specifikācijā lietoti šādi termini:
Pasūtītājs – Ādažu novada pašvaldība, reģ.nr. 90000048472, Gaujas iela 33A, Ādaži, Ādažu novads, LV-2164;
Projektētājs – būvspeciālists vai būvkomersants, ar kuru Pasūtītājs noslēgs rakstveida līgumu par paskaidrojuma raksta izstrādi (projektēšanu);
Paskaidrojuma raksts – informācijas kopums, kas satur grafisko, tekstuālo un citu informāciju par būvniecības ieceri, tai skaitā par būves vai tās piederumu raksturlielumiem;
Autoruzraugs – Pasūtītāja nozīmēts Projektētājs, kurš nodrošina un atbild par paskaidrojuma raksta daļu risinājumu mijiedarbību, paskaidrojuma raksta saturu kopumā un atbilstību Būvdarbu līguma un normatīvo aktu prasībām, kā arī nodrošina un veic Būvdarbu autoruzraudzību.

	1.
	VISPĀRĪGIE DATI PAR OBJEKTU

	1.1.
	Objekts
	[bookmark: _Hlk213762136]Pašvaldībai piederošas ēka Gaujas ielā 33A, Ādažos, Ādažu nov.

	1.2.
	Finansējums
	Objekta projektēšana, autoruzraudzība un būvdarbi tiek plānoti ar Ādažu novada pašvaldības un Centrālās finanšu un līgumu aģentūras (CFLA) finansējumu pamatojoties uz Ministru kabineta (turpmāk — MK) 27.05.2025. noteikumiem Nr. 318 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa ”Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” īstenošanas noteikumi" (turpmāk — SAM MK noteikumi) un vienošanos par Eiropas Savienības fonda projekta īstenošanu Nr. 5.2.1.1/1/25/I/057.

	1.3.
	Projektējamā objekta adreses
	Gaujas iela 33A, Ādaži, Ādažu nov. (kad. apz. 8044 008 0440), platība 1.5400 ha. Uz zemes gabala atrodas ēka ar kad. apz. 8044 008 0440 001 un divas pirmsreģistrētas apvidū esošas būves ar kad. apz. 8044 008 0440 002 un 8044 008 0440 003. Būvniecība paredzēta ēkā ar kad. apz. 8044 008 0440 001, kas ir kultūrizglītības centrs.
[image: ]

	1.4.
	Zemes gabala īpašnieks un pasūtītājs
	Ādažu novada pašvaldība
Gaujas iela 33 A, Ādaži, Ādažu novads, LV-2164.

	1.5.
	Pasūtītāja kontaktpersona
	Attīstības un projektu nodaļas tehniskā projektu vadītāja Brigita Grebņicka-Lujāne (e-pasts: brigita.grebnicka-lujane@adazunovads.lv ; tālr. +371 20288654).

	2.
	VISPĀRĪGIE DATI PAR PROJEKTU

	2.1.
	Būves galvenais lietošanas veids
	1263 - Skolas, universitātes un zinātniskajai pētniecībai paredzētās ēkas

	2.2.
	Projektēšanas stadija
	Paskaidrojuma raksts.

	2.3.
	Būvju iedalījums
grupā atbilstoši
būvniecības
procesam
	I grupa.

	2.4.
	Būvniecības veids
	Vienkāršota atjaunošana.

	2.5.
	Esošās situācijas apraksts
	Ēkas pagrabstāvā ir nodrošināta mehāniskā ventilācija. Nav iespēja nodrošināt strāvas padevi no ārtelpā novietota ģeneratora. Ir izgaismotas evakuācijas norāžu zīmes.

	2.6.
	Būvniecības kārtas
	1 kārta.

	2.7.
	Projektēšanas uzdevumam saistoši dokumenti
	1) Ēkas kadastrālās uzmērīšanas lieta;
2) Zemesgrāmatu apliecība (nodalījums);
3) Patvertnes shēma.

	2.8.
	Projekta mērķis
	Projekta mērķis ir esošo telpu atjaunošana, pielāgojot tās III kategorijas patvertņu ierīkošanai, kas paredzētas cilvēku aizsardzībai no bīstamiem faktoriem, mazinot ārējā sprādziena triecienviļņa un šķembu ietekmi, kas rodas katastrofas, militāra iebrukuma vai kara gadījumā.
Projekta  ietvaros  Ādažu pašvaldības īpašumos plānots veikt esošo telpu pārbūvi vai atjaunošanu un telpu aprīkošanu atbilstoši III kategorijas patvertnes funkcionālajām prasībām. Īstenojot projektu pašvaldība izveidos piecas patvertnes, kas pielāgotas un aprīkotas civiliem aizsardzības mērķiem. Šī iepirkuma ietvarā paredzēts izstrādāt paskaidrojuma rakstu elektroinstalāciju izbūvei ēkā Gaujas ielā 33A, Ādažos, Ādažu nov.




	3.
	PROJEKTĒŠANAS PRASĪBAS UN NOSACĪJUMI

	3.1.
	Vispārīgas prasības projektēšanai:

	
	· Projektēšanas darbus veikt atbilstoši šā līguma noteikumiem,  Tehniskajai specifikācijai, Būvniecības jomu regulējošajiem normatīvajiem aktiem, kā arī citiem piemērojamiem normatīvajiem aktiem;
· Pieprasīt un saņemt ieinteresēto institūciju tehniskos un īpašos noteikumus;
· Pirms projektēšanas uzsākšanas Izpildītājam jāveic ēku apsekošana un nepieciešamo uzmērījumu veikšana;
· Projektēšanas procesā ievērot labās prakses principus, izvērtēt citu pašvaldību labās prakses pieredzes;
· Izstrādāt ieceres skices, izskatīt tās ar Pasūtītāja pārstāvi;
· Projektēšanas laikā nodrošināt sadarbību ar Pasūtītāju, regulāri (reizi divās nedēļās) tiekoties un iesaistot projekta risinājumu apspriešanā Pasūtītāja pārstāvjus;
· Iekārtu novietojumu saskaņot ar pasūtītāju;
· Projektētājam jānodrošina, lai paskaidrojuma rakstā tiktu iekļauti materiāli, risinājumi un aprīkojums, kuriem pēc iespējas pieejams ekvivalents variants. Pretendentam ir pienākums informēt Pasūtītāju par vairākiem (vismaz diviem) alternatīviem risinājumiem, sniedzot to salīdzinošu izvērtējumu – tehnisko un ekonomisko pamatojumu;
· Rasējumi jāizstrādā ar tādu detalizācijas pakāpi, lai tie būtu nepārprotami un pilnvērtīgi varētu nodrošināt būvniecības procesu (t.sk. veicamo darbu un materiālu kopsavilkums);
· Paskaidrojuma raksta ekonomiskajā daļā jābūt aprēķiniem un norādītiem visiem finanšu un laika resursiem, kas nepieciešami projekta realizācijai;
· Pēc dokumentācijas saskaņošanas ar Pasūtītāju sagatavot Paskaidrojuma rakstu. Saņemt Būvvaldes atzīmi par būvniecības ieceres dokumentācijas saskaņošanu;
· Sagatavot un iesniegt būvdarbu izmaksu aprēķinu;
· Maksimālā būvdarbu izmaksu summa, ko Pasūtītājs paredzējis (neskaitot projektēšanas, autoruzraudzības, būvuzraudzības izmaksas)  – 3 872.00  EUR (trīs tūkstoši astoņi simti septiņdesmit divi euro, nulle eiro centi), ieskaitot PVN.

	3.4.
	Prasības inženierrisinājumu daļai

	
	Ventilācija:
Esošajai ventilācijas iekārtai jāparedz risinājums nepārtrauktai tās darbībai elektroenerģijas pārrāvuma gadījumā, nodrošinot strāvas padevi no ģeneratora.
Elektroapgāde:
Izstrādāt elektroapgādes projektu ēkas pagrabstāvam. Paskaidrojuma rakstā jāiekļauj risinājums strāvas padevei no ģeneratora (strāvas padeves kārba pie ēkas fasādes, pārslēdzis un sadalne), jāparedz nepārtraukta ventilācijas iekārtas darbība.

	3.5.
	Skaņošana

	
	Darba uzdevumam atbilstošo izstrādāto paskaidrojuma raksta dokumentācija jāsaskaņo ar: 
· Iestādēm, kas izdevušas tehniskos noteikumus;
· Ādažu novada pašvaldības projekta vadības pārstāvi;
· Ādažu novada pašvaldības Būvvaldi.

	4.
	AUTORUZRAUDZĪBAS NOSACĪJUMI

	
	· Veikt autoruzraudzību atbilstoši saskaņotajam paskaidrojuma rakstam, 19.08.2014. Ministru kabineta noteikumu Nr.500 “Vispārīgie būvnoteikumi” prasībām, ievērojot paskaidrojuma raksta inženiertehniskos risinājumus, darbu apjomus un to izmaksas un darba izpildes grafiku.
· Autoruzraugs ir atbildīgs par to, lai visā līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem.
· Nepieciešamības gadījumā Autoruzraugam jāpiedalās būvniecības darbu projekta vadības sanāksmēs, bet ne retāk kā reizi 2 nedēļās.
· Būvdarbu autoruzraudzības ilgums ir līdz objekta nodošanai ekspluatācijā.  
· Plānotais būvdarbu ilgums – 6 mēneši.
· Pēc Pasūtītāja telefoniska vai rakstiska pieprasījuma Autoruzraugam jāierodas Objektā 48 stundu laikā no pieprasījuma saņemšanas vai savlaicīgi jābrīdina Pasūtītāju par nepieciešamību pārcelt ierašanos uz vēlāku laiku.
· Nepieciešamības gadījumā, t.sk., ja tas nepieciešams nekvalitatīvi izstrādāta Paskaidrojuma raksta gadījumā, Autoruzraugs bez papildus atlīdzības veic izmaiņas vai papildinājumus paskaidrojuma rakstā iespējami īsā laikā. 
· Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.

	5.
	DARBA ORGANIZĀCIJA

	5.1.
	Pušu pienākumi

	
	· Pasūtītājs izveido pagaidu lietas Būvniecības informācijas sistēmā (BIS).
· Pasūtītājs pilnvaro Projektētāju izstrādāt paskaidrojuma raksta dokumentāciju.
· Projektētājs sagatavo paskaidrojuma raksta dokumentāciju un ievieto BIS.
· Pasūtītājs paskaidrojuma raksta dokumentāciju saskaņo ar iesaistītajam personām un iesniedz Būvvaldē.

	5.2.
	Sanāksmes

	
	· Darba grupu sanāksmes ne retāk kā reizi divās nedēļās.
· Sanāksmes organizē un protokolē projektētājs, iepriekš par sanāksmju laiku vienojas, precizējot ar pasūtītāja pārstāvi.
· Visas saskaņošanas ar Pasūtītāju veic rakstiskā vai e-pasta veidā ar Pasūtītāja pārstāvi, kurš norādīts līgumā.

	5.3.
	Paskaidrojuma raksta sastāvs

	
	· Paskaidrojuma raksts - Vispārīgā daļa, Skaidrojošs apraksts (SA), Elektroapgāde - iekšējā (EL), Būvdarbu apjomu saraksts (BA), Izmaksu aprēķins (T).
· Apstiprināto paskaidrojuma rakstu sagatavo vienā (1) USB datu nesējā, tekstuālās sadaļās izmantojot MS Word,  darbu un materiālu daudzumu saraksts izmantojot MS Excel, grafiskiem materiāliem izmantojot MicroStation, AutoCad programmatūru failu formātus un .pdf failus.
· Pēc visu apstiprinājumu un skaņojumu saņemšanas Pasūtītājs elektroniski paraksta nodošanas – pieņemšanas aktu.

	5.4.
	Paskaidrojuma raksta izstrādes, saskaņošanas laika un samaksas kārtība

	
	· Plānotais projektēšanas ilgums 3 mēneši.
· 2 mēnešu laikā no līguma parakstīšanas jāiesniedz būvniecības ieceres tehniskie risinājumi ar pievienotu provizorisku būvdarbu izmaksu aprēķinu.
· Līguma summas apmaksa par katras Paskaidrojuma raksta stadijas izstrādi tiek sadalīta šādos maksājumos:
· 100% pēc atzīmes lēmumā par būvniecības ieceres akceptu.
· Līgumā norādītā Autoruzraudzības summa katrai daļai tiek izmaksāta daļās:
· 70% tiek sadalīti ikmēneša maksājumos proporcionāli būvdarbu veikšanas laikam mēnešos;
· 30% pēc akta par būves pieņemšanu ekspluatācijā.

	6. 
	PIELIKUMI

	
	Pielikums Nr. 1 Ēkas kadastrālās uzmērīšanas lieta, Gaujas iela 33A
Pielikums Nr. 2 Nodalījuma noraksts, Gaujas iela 33A
Pielikums Nr. 3 Patvertnes shēma, Gaujas iela 33A



Tehniskās specifikācijas aktualizēšanas datums – 03.07.2026.

